Diari Oficial de la Generalitat Valenciana


Sumari del DOGV 420, del 27-08-1986 (1986/807024)

DECRET 102/1986, de 30 de juliol, del Consell de la Generalitat Valenciana, pel qual es fixa a les Universitats de la Comunitat Valenciana la subvenció global per a l'exercici pressupostari 1986.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/07/30/102/dof/vci/html**

### Dades del document

Número de DOGV
:   420

Data del DOGV
:   27-08-1986

Secció del DOGV
:   DISPOSICIONS GENERALS

Número del document
:   1986/807024


Data del document
:   30-07-1986

Organisme emissor


Tipus de document
:   Decret

Decret 102/1986, de 30 de juliol, del Consell de la Generalitat Valenciana, pel qual es fixa a les Universitats de la Comunitat Valenciana la subvenció global per a l'exercici pressupostari 1986.  
El Reial Decret 2633/1985, de 20 de novembre, referent a traspàs de serveis de l'Administració de l'Estat a la Comunitat Valenciana en matèria d'Universitats, va entrar en vigor el 21 de gener de 1986, per tant les Universitats de la Comunitat Valenciana van entrar en la situació de prórroga de pressupostos prevista en la legislació vigent.   
No obstant això, i en previsió de l'efectivitat dels traspassos a 31 de desembre de 1985 que estableix l'esmentat Reial Decret 2633/1985, els Pressupostos de la Generalitat Valenciana per a l'exercici 1986 inclouen el Programa d'Universitats amb una estructura apta per a l'immediat finançament dels serveis traspassats i per a posar en funcionament l'autonomia econòmica i financera de les Universitats, d'acord amb el que estableix el Títol Seté de la Llei Orgànica 11/1983, de 25 d'agost, de Reforma Universitària.   
Amb la vigència dels respectius Estatuts i dels Reglaments d'Organització i Funcionament dels Consells Socials de les Universitats de la Comunitat Valenciana s'han establert, a partir del mes d'abril, els requisits institucionals indispensables perquè l'esmentada autonomia econòmica i financera puga iniciar-se. També, el Consell Interuniversitari de la Comunitat Valenciana ha conegut, en la sessió de 16 de juliol, la programació d'inversions, tal i com estableix l'article 5 de la Llei 3/1985, de 9 de març, de Coordinació Interuniversitària en la Comunitat Valenciana.   
En conseqüència, cal fixar ara per a cada Universitat la subvenció global prevista en l'article 54 de la Llei Orgànica 11/1983, dins el marc dels Pressupostos de la Generalitat Valenciana per a l'exercici de 1986. Amb aquest objectiu s'ha tingut en compte l'estimació d'ingressos i de despeses de les Universitats corres ponent a la valoració dels traspassos en l'inici de 1986.   
Per tot això, escoltat el Consell Interuniversitari de la Comunitat Valenciana, a proposta del Conseller de Cultura, Educació i Ciència, i amb la deliberació prèvia del Consell en la sessió de 30 de juliol de 1986,   
DECRETE:   
Article primer  
Als efectes de l'article 54 de la Llei Orgànica 11/1983, de 25 d'agost, es fixa la subvenció global a cada una de les Universitats de la Comunitat Valenciana per a l'exercici de 1986 en les quantitats que, expressament diferenciades entre operacions corrents i de capital, es relacionen en l'annex I d'aquest Decret amb càrrec a les aplicacions pressupostàries 72.55.159.136, i 19.90.923.926 i 34.56.038.227 respectivament.   
Article segon  
Als efectes dels articles 54 i 55 de la Llei Orgànica 11/1983, s'autoritzen, específicament i amb efectes des de l'1 de gener de 1986, els costos de la plantilla de personal funcionari docent i no docent de les Universitats de la Comunitat Valenciana amb les quantitats que es relacionen en l'annex II d'aquest Decret.   
Article tercer  
1. Als efectes de l'article 55.3 de la Llei Orgànica 11/1983, i d'acord amb l'article 33 de la Llei de la Generalitat Valenciana 4/1984, de 13 de juny, d'Hisenda Pública de la Generalitat, i l'Ordre de 15 d'octubre de 1985 de la Conselleria d'Economia i Hisenda, es consideraran operacions de capital els capítols 6 al 9 de les relacions d'ingressos i despeses dels pressupostos de les Universitats de la Comunitat Valenciana.   
2. Les transferències de capital a què fa referència l'article primer d'aquest Decret se sotmetran al que disposa l'article 20 de la Llei 15/1985 de 30 de desembre, de Pressupostos de la Generalitat Valenciana per a l'exercici 1986.   
DISPOSICIO ADDICIONAL  
Sense perjudici del que estableixen els articles primer i segon, les Conselleries de Cultura, Educació i Ciència, i d'Economia i Hisenda queden autoritzades per a desplegar aquest Decret.   
DISPOSICIO TRANSITORIA  
Les Universitats, a través dels òrgans competents i segons els procediments que estableix la legislació vigent, adequaran els crèdits consignats en el pressupost prorrogat de 1985 a les noves exigències de l'exercici pressupostari actual.   
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 30 de juliol de 1986.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència  
CEBRIA CISCAR I CASABAN  
ANNEX I  
Subvenció Global a les Universitats de la Comunitat Valenciana.  
UNIVERSITAT D?ALACANT  
Operacions corrents:  
 (421) 0.834.762.042 ptes.  
Operacions de capital:  
 (721) 893.313.906 ptes.  
 (722) 54.655.801 ptes.  
   
 TOTAL 0.701.002.997 ptes.  
UNIVERSITAT POLITÈCNICA DE VALÈNCIA  
Operacions corrents:  
 (421) 9.732.748.032 ptes.  
Operacions de capital:  
 (721) 479.832.632 ptes.  
 (722) 192.017.068 ptes.  
   
 TOTAL 2.716.780,280 ptes,  
UNIVERSITAT DE VALÈNCIA  
Operacions corrents:  
 (421) 7.232.976.526 ptes.  
Operacions de capital:  
 (721) 750.457.713 ptes.  
 (722) 70.119.933 ptes.  
   
 TOTAL 0.309.183.934 ptes.  
ANNEX II  
Cost del personal funcionari docent i no docent autoritzat.  
UNIVERSITAT D?ALACANT 089.448.576 ptes.  
UNIVERSITAT POLITÈCNICA DE VALÈNCIA 7.232.125.291 ptes.  
UNIVERSITAT DE VALÈNCIA 4.941.222.372 ptes.


Còpia Permalink ELI